पत्नी पर बुरी निगाह रखता था इसलिए मार डाला
प|ी पर बुरी नजर रखता था इसलिए युवक की सिर पर पत्थर मारकर हत्या कर दी। हत्या के बाद लाश सुजलाना भट्ठी की पुलिया के पास फेंक दी। झरखेड़ी निवासी युवक की हत्या के मामले में गिरफ्तार युवकों ने पुलिस को यह जानकारी दी।
एसपी अविनाश श्रीवास्तव ने बताया सुजलाना में पुलिया के पास 18 दिसंबर की सुबह झरखेड़ी निवासी राजेश पिता सुखराम ओहरी (32) का शव मिला था। राजेश की हत्या के आरोप में झरखेड़ी निवासी लाला उर्फ लालाराम गेहलोत तथा उसके चचेरे भाई लखन को शुक्रवार को गिरफ्तार किया।
18 दिसंबर को सुजलाना भट्ठी पुलिया के पास अज्ञात युवक का शव मिला था। शव के पास बाइक पड़ी थी। मृतक पेंट पहने था। चप्पल और शर्ट-बनियान शरीर पर नहीं थी। घटनास्थल पर मिली बाइक का क्लच लीवर और हेडलाइट मास्क टूटा था। बाइक बदनावर निवासी शिक्षक जगदीशचंद्र सोलंकी के नाम पर दर्ज थी। जगदीश ने बताया बाइक उसने झरखेड़ी के राजेश ओहरी को बेच दी थी। पुलिस ने राजेश के घर संपर्क किया तो छोटे भाई संजय ने मृतक की शिनाख्त की। संजय ने बताया राजेश मिस्त्री का काम करता था और 18 दिसंबर को सुबह मजदूरी के लिए जुलवानिया गया था। राजेश शादीशुदा था और उसके तीन बच्चे हैं।
बीड़ी जलाने के लिए माचिस मांगने पर लालाराम को मारा था ताना, हुई थी मारपीट
टीम को 10 हजार का इनाम- हत्या की गुत्थी सुलझाने पर एसपी ने बिलपांक थाना प्रभारी प्रदीप सोनी, आरक्षक जुझारसिंह, एएसआई आर.पी. सारस्वत तथा आरक्षक रमाकांत सिंह, सुरेंद्र निगम और सायबर सेल के रितेश को दस हजार रुपए इनाम देने की घोषणा की।
लालाराम ने पुलिस को बताया राजेश उसकी प|ी पर बुरी निगाह रखता था। घटना की रात करीब 8.30 बजे लालाराम चचेरे भाई लखन के साथ गांव से करीब दो किलोमीटर दूर रत्तागिरी के पास टेकरी पर शराब पी रहा था। तभी राजेश वहां बाइक से आया और बीड़ी जलाने के लिए माचिस मांगी। माचिस देने से मना किया तो राजेश ने लालाराम को ताना मारा। उसके बाद लालाराम और राजेश में मारपीट हो गई। बाइक छोड़कर भाग रहे राजेश को लालाराम ने पकड़ने की कोशिश की तो उसकी शर्ट और बनियान फट गई। और शर्ट की जेब में रखा मोबाइल फोन गिर गया। दोनों गुत्थम-गुत्था थे तभी पीछे से आए लखन ने भारी पत्थर उठाकर राजेश के सिर पर दे मारा। घटनास्थल पर ही राजेश की मौत हो गई। हत्या के बाद लालाराम अपने घर से बाइक और बोरी लाया। लालाराम और लखन बोरे में भरकर लाश ले गए और घटनास्थल से करीब 6 किलोमीटर दूर सुजलाना भट्ठी पुलिया के पास लाश फेंक दी और बोरा दो किलोमीटर दूर जाकर झाड़ियों में छिपा दिया। दुर्घटना का रूप देने के लिए बाद में बाइक भी लाकर लाश के पास रख दी।
काम नहीं आई लास्ट सीन टू गेदर की थीम
गांववालों ने पुलिस को बताया घटना के दिन राजेश को शाम 4 बजे ठेकेदार चंपालाल के साथ आखिरी बार देखा था। पुलिस ने चंपालाल से पूछताछ की परंतु सफलता नहीं मिली। तलाश करने पर झरखेड़ी से करीब दो किलोमीटर दूर रत्तागिरी की टेकरी पर पुलिस को राजेश के मोबाइल और बाइक की हेडलाइट मास्क के टुकड़े मिले। मुखबिर ने पुलिस को बताया झरखेड़ी के लालाराम और लखन घटना की शाम को इस स्थान पर शराब पी रहे थे। पुलिस ने लालाराम से पूछताछ की और हत्या का राज खुल गया। लाला के पास से पुलिस ने राजेश का टूटा मोबाइल, शर्ट तथा बनियान जब्त की।
आरोपी लालाराम (बाएं) तथा लखन (दाएं) को पुलिस कंट्रोलरूम से ले जाते पुलिसकर्मी।
hin_Deva hin_Deva awa_Deva hin_Deva hin_Deva hin_Deva hin_Deva kas_Deva hin_Deva hin_Deva